system
Răspunde în limba română, în stilul Wikipedia, cat mai corect gramatical.
user
Poți să-mi dai detalii despre 1270?
assistant


1270 (MCCLXX) a fost un an obișnuit al calendarului gregorian.

Evenimente 

 28 ianuarie: Începe o nouă ofensivă a mamelucilor în Siria.
25 august: Ludovic al IX-lea al Franței moare în timpul asediului Tunisului, din cauza unei epidemii.
 25 septembrie: Orașul Askalon, aparținând cruciaților, este cucerit și distrus de sultanul mamelucilor, Baibars.
 28 octombrie: Genova trece în puterea ghibelinilor, prin impunerea la putere a familiilor Doria și Spinola.
 30 octombrie: Încheierea asediului Tunisului și a Cruciadei a opta, prin acordul dintre Carol de Anjou, fratele lui Ludovic al IX-lea al Franței, și sultanul de Tunis. Evenimentul marchează sfârșitul cruciadelor clasice.

Nedatate 
 Înainte de august: Regele Ludovic al IX-lea al Franței lansează Cruciada a opta în tentativa de a recuceri regiunile cruciate din Palestina ocupate de sultanul mameluc Baibars; prima acțiune a cruciaților se îndreaptă asupra orașului Tunis din Africa de nord.
 Este întemeiat statul Kutch, în India.
 Orașul Tabriz din Persia devine capitala Imperiului mongol al Ilhanizilor.
 Tratat de pace între împăratul bizantin Mihail al VIII-lea Paleologul și țarul bulgar Constantin Tich.

Arte, Știință, Literatură și Filosofie 

 Istoricul bizantin Georgios Akropolites scrie lucrarea Istoria.

Nașteri 

 12 martie: Carol de Valois, fiul regelui Filip al III-lea al Franței (d. ?)
Cino din Pistoia, poet italian (d. 1336)
Ma Zhiyuan, poet chinez (d. ?)
Marsiglio din Padova, om de cultură italian (d. 1342)
Michele din Cesena, teolog franciscan (d. 1342)
 Paolino Minorita, om politic și episcop catolic (d. 1344)
 Rudolf al II-lea de Habsburg (d. 1290)
Teodoro I Paleolog, marchiz de Monferrato (d. 1338)
 Theodor Metochites, om de stat și teolog bizantin (d. ?)
 William Wallace, patriot scoțian (d. 1305)

Decese 

 27 aprilie: Ladislau, arhiepiscop de Salzburg (n. ?)
 3 mai: Bela al IV-lea, rege al Ungariei (n. 1206).
 25 august: Ludovic al IX-lea, regele Franței (n. 1214)
Albertano din Brescia, jurist și literat italian (n. ?)
 David al VII-lea, rege al Georgiei (n. 1215)
 Tannhäuser, poet german (n. 1205)

Înscăunări 

 Filip al III-lea, rege al Franței (1270-1285).
Ștefan al V-lea, rege al Ungariei (1270-1272).

Vezi și 
 Listă de conducători de stat din 1270

1270